钦定古今图书集成/明伦汇编/氏族典/第350卷 > 《廖用贤尚友录》 > 牛仙客
## 钦定古今图书集成/明伦汇编/氏族典/第350卷 > 《廖用贤尚友录》 > 牛仙客

按《唐书牛仙客传》：“仙客，泾州鹑觚人。初为县小史，令
傅文静器之。会为陇右营田使，引与计事，积功迁洮
州司马、河西节度判官，迁太仆少卿，判凉州别驾，知
节度留后事，俄为节度使。开元二十四年，代信安王
祎为朔方行军大总管，封陇西郡公，以工部尚书同
中书门下三品，知门下事，遥领河东节度副大使。为”
相，谨身无他，与时沉浮。久之，封豳国公，加左相。卒，谥
曰“贞简。”